Indien jy slegs die voorleesfunksie gebruik, haal dit die spanning uit al die moeilike woorde. Vir meer lees-en-luister werk, kan jy Speak It installeer. Verlig of kies die gedeelte waarna jy wil luister en klik op die luidsprekertjie.
As die outjies Google Docs gebruik, kan jy nou by die aanvullings ‘n stemherkenningsfunksie aanskakel en praat sodat die rekenaar die dokument tik. Daar is opsies vir Afrikaans beskikbaar en wanneer jy jou boodskap op geneem het, sal die woorde in die dokument verskyn. Klik op Add-ons, dan Speech Recognition (om die Suid-Afrikaanse aksent of opsie te kies) en Config om aanpassings vir die leestekens te maak. ‘n Mens sal na afloop van die skryfwerk hier en daar ‘n aanpassing maak (bv. vraagtekens invoeg), maar die program maak die taak ietwat ligter.
Op 25 Maart, vier ons Earth Hour. Jy hoef nie al die ligte noodwendig af te skakel nie, maar wend ‘n poging aan om die skerms (rekenaar, televisie, selfone, tablette) af te skakel.
Elders in die wêreld, het die Wêreld Wiskunde Week pas met Pi Dag begin. Loer gerus dié week na toeps (Android, iPad, ‘n bietjie van beide) wat op verskeie aspekte fokus.
Weet jy hoe om boeke in die biblioteek op te spoor? Ken jy die Deweystelsel? Wat is ‘n outeur, ‘n titel, illustreerder en ‘n uitgewer?
Hoe bêre ‘n mens ‘n boek en hoe haal jy dit uit die rak? Wikkel jy die boek uit of haak jy jou vinger bo by die rug in? Gooi jy boeke op die vloer neer of tel jy dit van die vloer af op?
Vir die outjie wat gril vir die tekstuur van sekere boeke se blaaie, gee ons handskoene (met of sonder vingerpunte), ‘n knipbord om die boek mee vas te hou of ons plaas die los bladsye in ‘n lêersakkie.